Ο φτωχούλης του Θεού

Ο φτωχούλης του Θεού είναι μυθιστόρημα του Νίκου Καζαντζάκη που εξιστορεί τον βίο και την πολιτεία του Αγίου Φραγκίσκου της Ασίζης. Το μυθιστόρημα πρωτοδημοσιεύθηκε σε συνέχειες στην εφημερίδα Ελευθερία το 1954.Ο φτωχούλης του Θεού. kazantzaki.gr. Ανακτήθηκε στις 31/01/2026. Ο συντάκτης της Ελευθερίας Μάριος Πλωρίτης πήγε στην Αντίμπ και ζήτησε από τον Νίκο Καζαντζάκη, εκ μέρους της εφημερίδας, να του δώσει ένα βιβλίο του για επιφυλλίδα, και ο συγγραφέας του έδωσε το μυθιστόρημά του Ο φτωχούλης του Θεού.Νίκος Καζαντζάκης. Ο φτωχούλης του Θεού. Επιμέλεια - επίμετρο Πάτροκλος Σταύρου. Εκδόσεις Καζαντζάκη. Αθήνα. 2011. Πρώτη έκδοση 1981. ISBN 978-960-7948-24-3. Προηγουμένως, στα χρόνια της γερμανικής κατοχής, και με αμοιβή τρόφιμα από την κοινότητα της Ελληνικής Καθολικής Εξαρχίας (τους λεγόμενους Ουνίτες),Elena Cappellaro. Νίκος Καζαντζάκης, Ο φτωχούλης του Θεού. ejournals.epublishing.ekt.gr. 01/02/2017. Ανακτήθηκε στις 01/02/2026. ο Νίκος Καζαντζάκης μετέφρασε στα Ελληνικά τη βιογραφία του Αγίου Φραγκίσκου της Ασίζης, έργο του Δανού συγγραφέα Γιοχάνες Γέργκενσεν (Johannes Joergensen). Η μετάφραση του Καζαντζάκη εκδόθηκε τελικά το 1951.Βιογραφίες. kazantzaki.gr. Ανακτήθηκε στις 31/01/2026. Η πρώτη έκδοση του φτωχούλη του Θεού σε βιβλίο έγινε από τις Εκδόσεις Δίφρος το 1955.

Το μυθιστόρημα αφιερώθηκε από τον συγγραφέα «στον Άγιο Φραγκίσκο του καιρού μας, τον Άλμπερτ Σβάιτσερ».

 Υπόθεση 
Το βιβλίο αφηγείται την ζωή του Αγίου Φραγκίσκου της Ασίζης, «μια σύνθεση βιογραφίας, ποίησης και των πραγμάτων που ο Άγιος Φραγκίσκος δεν είπε».

Ο Άγιος Φραγκίσκος εγκαταλείπει την κοσμική ζωή, τον πλούτο και τις κοινωνικές συμβάσεις για να ακολουθήσει έναν δρόμο απόλυτης φτώχειας, ταπείνωσης και αγάπης προς τον Θεό και τον άνθρωπο. Ο ήρωας παρουσιάζεται ως μια μορφή διαρκούς πνευματικού αγώνα, που παλεύει ανάμεσα στη σάρκα και το πνεύμα, στη γήινη επιθυμία και τη θεϊκή κλήση. Η αφήγηση επικεντρώνεται όχι μόνο στα εξωτερικά γεγονότα της ζωής του Αγίου, αλλά κυρίως στον εσωτερικό του κόσμο, στις αμφιβολίες, τις δοκιμασίες και τις υπερβάσεις του, αποδίδοντας τη μυστική του σχέση με τον Θεό.Νίκος Καζαντζάκης, Ο φτωχούλης του Θεού. dioptra.gr. Ανακτήθηκε στις 31/01/2026.

Ο Νίκος Καζαντζάκης έγραψε στον πρόλογο του μυθιστορήματος: «Γιατί για μένα ο Άγιος Φραγκίσκος είναι το πρότυπο του στρατευόμενου ανθρώπου, που με ακατάπαυτο σκληρότατον αγώνα κατορθώνει κι επιτελεί το ανώτατο χρέος του ανθρώπου, ανώτερο κι από την ηθική κι από την αλήθεια κι από την ωραιότητα: να μετουσιώσει την ύλη που του μπιστεύτηκε ο Θεός και να την κάνει πνέμα.»

 Ανάλυση 
Κεντρικές θεματικές του έργου είναι:

 Η φτώχεια ως πνευματική στάση ζωής.
 Η αυταπάρνηση και η θυσία.
 Η σύγκρουση ανάμεσα στο σώμα και το πνεύμα.
 Η αγάπη προς όλα τα πλάσματα.
 Η αναζήτηση της απόλυτης ελευθερίας μέσω της πίστης.

Ο Καζαντζάκης προσεγγίζει τον Άγιο Φραγκίσκο όχι ως άφθαστο άγιο, αλλά ως άνθρωπο που αγωνίζεται, υποφέρει και υπερβαίνει τον εαυτό του.

Το έργο χαρακτηρίζεται από έντονο ποιητικό και λυρικό ύφος, φιλοσοφικούς στοχασμούς και βαθύ θρησκευτικό προβληματισμό. Η γλώσσα είναι πλούσια και συμβολική, ενώ η αφήγηση συνδυάζει στοιχεία μυθιστορήματος, αγιογραφίας και πνευματικού δοκιμίου.

 Υποδοχή και σημασία 
Ο φτωχούλης του Θεού θεωρείται ένα από τα σημαντικότερα θρησκευτικά έργα του Καζαντζάκη και αποτελεί χαρακτηριστικό δείγμα της υπαρξιακής του σκέψης. Το μυθιστόρημα γνώρισε θετική υποδοχή από την κριτική, ιδίως για τη βαθιά ανθρώπινη απεικόνιση της αγιότητας, αν και προκάλεσε και συζητήσεις λόγω της προσωπικής, μη δογματικής προσέγγισης της θρησκευτικής εμπειρίας.Ιωάννης Σπιτέρης. «Ο Φτωχούλης του Θεού» του Νίκου Καζαντζάκη και η αποκατάσταση ενός ιστορικά αδικημένου. cen.gr. 29/05/2024. Ανακτήθηκε στις 31/01/2026.

 Μεταφράσεις και θεατρικές παραστάσεις 
Ο φτωχούλης του Θεού έχει μεταφραστεί στα Νορβηγικά, Σουηδικά, Δανικά, Γερμανικά, Ολλανδικά, Γαλλικά, Ισπανικά, Φινλανδικά, Αγγλικά, Πολωνικά, Πορτογαλικά, Τουρκικά, Σλοβενικά, Σκοπιανά, Ιταλικά, Ουγγρικά, Τσεχικά, Κουρδικά και Περσικά, ενώ έχει διασκευαστεί για το θέατρο και παρουσιαστεί στο Μπουένος Άιρες το 1982.

 Σημειώσεις 

 Παραπομπές 

 Εξωτερικοί σύνδεσμοι 

Κατηγορία:Μυθιστορήματα του Νίκου Καζαντζάκη
Κατηγορία:Μυθιστορήματα του 1956